Top-5: Oor raaisels, moorde en misterie
JY LEES NOU Top-5: Oor raaisels, moorde en misterie
Almal wil skryf oor moord, misterie en raaisels. En almal wil daaroor lees!
'n Keltiese historiese raaisel wat deur sommige kritici gelykgestel word aan Hilary Mantel se 'Wolf Hall'.
Alexander Seaton se vele verhoudings het hom sy werk gekos, en hy begin oor as dosent by 'n universiteit in Aberdeen. 'n Vreemdeling word deur Seaton se familie in Ierland gestuur om hom te oorreed om 'n vloek van die familie se naam af te kry.
Hy reis na Ulster, waar hy die uitspreker van die vloek probeer kry, maar in die proses raak Seaton betrokke by albei kante van die konflik. Sy eie lewe word bedreig, en eindelik wonder hy oor sy eie identiteit. Seaton moet uiteindelik die vernietigende krag van liefde in die oë kyk. 'n Verslawende boek wat nie neergesit kan word nie. – Mariette Postma
Hierdie is gewis nie 'n verhaal wat toeriste na ons Moederstad sal lok nie – Daddy's Girl (Orford se derde boek met Clare Hart as protagonis) beskryf in grusame detail die aksies van bendeleiers wat oor die Kaapse Vlakte heers.
In '1922' skryf 'n man hoe hy weggekom het met die moord op sy vrou. Hy voel slegs skuldig omdat hy hulle seun gemanipuleer het om hom daarmee te help. Sedert die moord loop niks in sy lewe reg nie en hy glo dis sy vermoorde vrou se manier om wraak te neem op hom.
In 'Big Driver' bied 'n skryfster 'n praatjie oor haar boeke aan in 'n naburige dorp. Op pad huis toe word sy aangeval en vir dood gelaat. In plaas van om die aanval te rapporteer, beplan sy wraak op haar aanvaller. In haar soeke maak sy egter 'n paar skokkende ontdekkings wat alles verander.
In 'Fair Extension' bied 'n 'verkoopsman' vir Harry Skeeter, wat sterwend aan kanker is, 'n verlenging van sy lewe aan. Dit kom egter teen 'n prys. Is hy bereid om dit te betaal en wat gaan die uitwerking daarvan op hom en die mense rondom hom wees?
Daar is altyd geheime in enige huwelik soos ons uitvind in 'Good Marriage'. Die vraag is egter of jy bereid is om saam te leef met die geheime of gaan jy iets daaraan doen.